Love Story

***Love Story*** (), ամերիկացի ռեփեր Yelawolf-ի երկրորդ ստուդիական ալբոմը: Թողարկել են 2015 թվականի ապրիլի 21-ին՝ Shady Records և Interscope Records լեյբլները։ Ձայնագրությունները հիմնականում տեղի են ունեցել Նեշվիլում (Թենեսի)՝ 2012-2015 թվականներին։ Ալբոմի պրոդյուսերությամբ զբաղվել է ինքը՝ Yelawolf-ը, ինչպես նաև Էմինեմը (ով նաև հանդես է եկել գործադիր պրոդյուսերի դերում) Malay-ը, WLPWR-ը և ուրիշներ։ Ալբոմի վրա նկատելի է քանթրի և ռոք երաժշտության ազդեցությունը։ 

Ալբոմի աջակցության համար թողարկվել են «Box Chevy V», «Till It's Gone», «Whiskey in a Bottle», «American You» և «Best Friend» սինգլները (Էմինեմի մասնակցությամբ)։ Love Story-ն ընդհանուր առմամբ դրական արձագանքներ է ստացել քննադատներից, որոնք դրական են գնահատել ալբոմի էմոցիոնալ բաղադրիչը և պրոդյուսերական որակը, սակայն ոմանք բացասական են արտահայտվել դրա տևողության մասին։ Ալբոմը դեբյուտացվել է Billboard 200-ի երրորդ հորիզոնականում՝ առաջին շաբաթվա ընթացքում 51․000 օրինակ վաճառքով։

## Նախապատմություն
2011 թվականին իր դեբյուտային *Radioactive* ալբոմի թողարկումից հետո Yelawolf-ը Լիլ Ուեյնի և Թրևիս Բարքերի հետ գնացել են *I Am Music* շրջագայության։ 2012 թվականին Yelawolf-ը և Էդ Շիրանը թողարկել են իրենց համատեղ ալբոմը՝ The *Slumdon Bridge*-ը, ինչպես նաև նրա հինգերորդ միքսթեյփը՝ *Heart of Dixie*-ն: 2013 թվականի նոյեմբերին Թրևիս Բարքերի հետ միասին նա թողարկել է *Psycho White* մինի-ալբոմը: Նույն թվականին Yelawolf-ը թողարկել է երկու միքսթեյփ՝ *Trunk Muzik Returns*-ը, որը պրոդյուսերավորել է WLPWR-ը, ինչպես նաև *Black Fall*-ը, որը պրոդյուսերավորել է Three 6 Mafia ռեփ խմբի անդամներից մեկը։

## Թողարկում և առաջխաղացում
2013 թվականի նոյեմբերին հայտարարվել է, որ Love Story ալբոմը կթողարկվի 2014 թվականի ընթացքում, սակայն թողարկման ամսաթիվը մի քանի անգամ հետաձգվել է։

2014 թվականի հունվարի 28-ին Yelawolf-ը թողարկել է «Box Chevy V» երգը որպես Love Story ալբոմի առաջատար սինգլ: Ապրիլի 4-ին թողարկվել է այս երգի տեսահոլովակը: Սեպտեմբերի 16-ին «Անարխիայի որդիներ» հեռուստասերիալի յոթերորդ եթերաշրջանի երկրորդ դրվագում հայտնվել է սպասվող ալբոմի երկրորդ սինգլը՝ «Till It’s Gone»-ը։ Հաջորդ օրը այն հասանելի է դարձել համացանցում, իսկ հոկտեմբերի 14-ին թողարկվել է տեսահոլովակը: 2015 թվականի փետրվարի 17-ին թողարկվել է երրորդ սինգլը՝ «Whiskey in a Bottle»-ը: 2015 թվականի փետրվարի 25-ին Yelawolf-ը հայտարարել է ապրիլի 21-ի վերջնական թողարկման ամսաթիվը և բացահայտել է սպասվող ալբոմի շապիկի նկարը։ Մարտի 3-ին թողարկվել է «Whiskey in a Bottle» երգի տեսահոլովակը: Մարտի 19-ին հրապարակվել է երգացանկը, ալբոմը ներառել է 18 երգ, այդ թվում՝ Էմինեմի մասնակցությամբ «Best Friend»-ը։ Մարտի 24-ին թողարկվել է չորրորդ սինգլը՝ «American You»-ն և դրա տեսահոլովակը: Ապրիլի 13-ին թողարկվել է Էմինեմի հետ համատեղ հինգերորդ սինգլը՝ «Best Friend»-ը: Ապրիլի 21-ին վաճառքի է հանվել «Love Story» ալբոմը:

## Քննադատություններ
Love Story-ն ընդհանուր առմամբ դրական արձագանքներ է ստացել քննադատներից։ Metacritic գրախոսությունների ագրեգատորը 10 գրախոսությունների հիման վրա ալբոմին 100-ից 64 միավոր միջին գնահատական է տվել: «The Boston Globe»-ը նշել է երաժշտի զգալի աճը նրա դեբյուտային՝ «Ռադիոակտիվ» ալբոմից ի վեր։ Գրախոսը գրել է երգերի հուզական գրավչության և քանթրի երաժշտության երաժշտի վրա ունեցած ազդեցության մասին: Rolling Stone-ը ալբոմին տվել է հինգից երեք աստղ։ Գրախոսը նշել է, որ այս անգամ ալբոմում «ավելի քիչ Էմինեմ և ավելի շատ Kid Rock» կա և որ Yelawolf-ը, չնայած ավանդական երաժշտություն օգտագործելուն՝ չի հրաժարվել իր աշխատանքը տարածելու գաղափարից: «Complex» ամսագիրը, ալբոմը գնահատելով 5-ից 3 աստղ, քննադատել է այն չափազանց երկար լինելու համար՝ նշելով, որ վերջին երգերը զիջում են նախորդներին՝ հույզերի և ինտենսիվության առումով: HipHopDX-ը գրում է, որ Yelawolf-ը հաջողությամբ կարողանում է կատարել տարբեր երաժշտական ուղղությունների միջև՝ փորձելով ընդհանուր լեզու գտնել ինչպես հարավային հիփ-հոփ մշակույթի երկրպագուների, այնպես էլ այս ոճից հեռու գտնվողների հետ։ Գրախոսության հեղինակը ավանդական կիթառային ժողովրդական երաժշտության և հիփ-հոփ տարրերի խառնուրդը անվանել է «մի տեսակ երաժշտական ալքիմիա»։ Նրա խոսքով՝ Yelawolf-ը իրեն դրսևորել է ոչ միայն որպես MC, այլև որպես երգիչ: DJBooth-ի գրախոսը գրում է, որ տպավորված է Love Story-ով՝ նշելով, որ ալբոմը կարող է դուր գալ գրեթե ցանկացած ոճի երաժշտության երկրպագուներին:

## Առևտրային հաջողություն
Միացյալ Նահանգներում «Love Story»-ն Billboard 200 չարթում զբաղեցրել է երրորդ հորիզոնականը՝ առաջին շաբաթում վաճառվելով 51,000 օրինակով։ Այն դարձել է Yelawolf-ի առաջին ալբոմը, որը հայտնվել է Billboard 200-ի լավագույն տասնյակում, նրա առաջին ալբոմը, որը հասել է առաջին հորիզոնականին «Top R&B/Hip Hop Albums» չարթում և նրա ամենահաջողակ թողարկումը մինչ այդ պահը: Երկրորդ շաբաթում վաճառքը կազմել է 14,000 օրինակ և ալբոմը իջել է մինչև 15-րդ հորիզոնականը:

## Ստեղծագործությունների ցանկ

## Ծանոթագրություններ

## Արտաքին հղումներ
* :
* ''Love Story'' «Яндекс.Музыка» կայքում:

Կատեգորիա:2015 ալբոմներ
Կատեգորիա:Ալբոմներ այբբենական կարգով